సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రాజకీయాల్లోకి రీ ఎంట్రీ ఇస్తానంటున్న మోహన్ బాబు!
సినీనటుడు, మాజీ ఎంపీ మోహన్ బాబు తాను త్వరలోనే క్రియాశీల రాజకీయాల్లోకి రానున్నట్టు స్పష్టంచేశారు.
| Updated:
Apr 6, 2016, 07:30PM IST
సినీనటుడు, మాజీ ఎంపీ మోహన్ బాబు తాను త్వరలోనే క్రియాశీల రాజకీయాల్లోకి రానున్నట్టు స్పష్టంచేశారు. తనకి ప్రత్యేకంగా వేరే పార్టీ పెట్టే ఉద్దేశం లేదని చెబుతూ ప్రస్తుత రాజకీయాలపై మోహన్ బాబు ఆసక్తికర వ్యాఖ్యలు చేశారు. నేను ఆవేశపరుడినే కానీ అవినీతిపరుడిని కాను. నా తల్లిదండ్రుల మీద ప్రమాణం చేసి చెబుతున్నాను... కొందరు ఇస్తోన్న హామీలు చూస్తోంటే చాలా బాధేస్తోంది. ఏమీ చేయలేనప్పుడు అనవసర వాగ్ధానాలు ఇవ్వకూడదు. కానీ అనవసర వాగ్ధానాలతో ప్రజల్ని మోసం చేస్తూనే వున్నారు. సమర్థుడైన వాడు అసమర్దుడిగా జీవితాన్ని కొనసాగించకూడదు. శక్తి వున్నంతవరకు ఒకరికి ఏదో చేయాలనే ఉద్దేశంతోనే రాజకీయాల్లోకి రావాలనుకుంటున్నాను. అంతేకానీ కులరాజకీయాలు చేసే అలవాటు నాకు లేదు. ఉపాధ్యాయ వృత్తి చేసిన తర్వాతే నటుడినయ్యాను. ఆ తర్వాత కొంతకాలంపాటు రాజకీయాల్లో కొనసాగాను. నన్ను అందరూ ప్రేమిస్తారు. నేనెక్కడుంటే అక్కడికి అందరూ నా వెనకాలే వస్తారు. పేద ప్రజలకి జరుగుతున్న అన్యాయం చూస్తోంటే చాలా ఆవేదన కలుగుతోంది. కొత్తగా రాజకీయ పార్టీ పెట్టి ఏదేదో చేసే అలవాటు నాకు లేదు. తాను ఏ రాజకీయ పార్టీలో చేరబోయేదీ త్వరలోనే ప్రకటిస్తాను అని అన్నారు. తిరుపతిలో ఏర్పాటుచేసిన విలేకరుల సమావేశంలో మోహన్ బాబు ఈ వ్యాఖ్యలు చేశారు.